open-index/open-wikipedia-markdown huggingface dataset:
பிஜப்பூர், சத்தீஸ்கர்

**பிஜப்பூர்** (**Bijapur**), இந்தியாவின் சத்தீஸ்கர் மாநிலத்தின் தென்மேற்கில் அமைந்த பிஜப்பூர் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான ராய்ப்பூருக்கு தெற்கே 430 கிலோ மீட்டர் தொலைவில் உள்ளது. இந்நகரத்தின் வழியாகச் செல்லும் தேசிய நெடுஞ்சாலை எண் 16, பிஜப்பூர் நகரத்துடன், ஜெகதல்பூர் மற்றும் நிஜாமாபாத் நகரங்களுடன்  இணைக்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 15 வார்டுகளும், 3,521 வீடுகளும் கொண்ட பிஜப்பூர் பேரூராட்சியின் மொத்த மக்கள் தொகை  16,129  ஆகும். அதில் ஆண்கள்  8,786  மற்றும் 7,343 பெண்கள்  ஆக உள்ளனர். பாலின விகிதம் 1000 ஆண்களுக்கு 836 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி  எழுத்தறிவு 79.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,198 மற்றும் 7,810 ஆகவுள்ளனர். இதன் மக்கள் தொகையில் இந்துக்கள் 87.13%, இசுலாமியர் 3.16%,  பௌத்தர்கள் 1.73%, கிறித்தவர்கள் 4.67%, மற்றும் பிறர் 3.31% ஆகவுள்ளனர்.இந்தி மொழி, சத்திசுகரி மொழிகள் இந்நகரத்தில் பேசப்படுகிறது.

## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
ரியோ பிரகடனம்

**சுற்றுச்சூழல் மற்றும் மேம்பாடு** **குறித்த** **ரியோ பிரகடனம்** (*Rio Declaration on Environment and Development*), என்பது பொதுவாக **ரியோ பிரகடனம்** என்று அழைக்கப்படுகிறது. இது 1992ஆம் ஆண்டு ஐக்கிய நாடுகளின் "சுற்றுச்சூழல் மற்றும் மேம்பாடு பற்றிய மாநாட்டில்" தயாரிக்கப்பட்ட ஒரு ஆவணமாகும். இது முறைசாரா முறையில் பூமி உச்சி மாநாடு என்று அழைக்கப்படுகிறது. ரியோ பிரகடனம் எதிர்கால நிலையான வளர்ச்சியில் நாடுகளுக்கு வழிகாட்டும் நோக்கத்துடன் 27 கொள்கைகளைக் கொண்டிருந்தது. இதில் 175 நாடுகள் கையெழுத்திட்டன.

## வரலாறு
ரியோ பிரகடனத்தை ஏற்றுக்கொண்ட ரியோ மாநாடு 1992 சூன் 3 முதல் 14 வரை நடைபெற்றது. இதைத் தொடர்ந்து, ஆவணத்தின் கொள்கைகளை நடைமுறைப்படுத்துவதில் ஏற்பட்டுள்ள முன்னேற்றத்தை மதிப்பிடுவதற்குப் பன்னாடுச் சமூகம் இரண்டு முறை கூடியுள்ளது. முதலில் நியூயார்க் நகரில் 1997-ல் ஐ.நா. பொதுச் சபை அமர்வின் போதும், பின்னர் 2002-ல் ஜோகன்னஸ்பர்க்கிலும் கூடியது. இந்த ஆவணம் சுற்றுச்சூழல் விழிப்புணர்வை ஏற்படுத்த உதவியது. 2007ஆம் ஆண்டின் சான்றுகள், சுற்றுச்சூழல் இலக்குகள் சிறிதளவே இதன் மூலம் எட்டப்பட்டதாகக் கூறுகின்றன.

## உள்ளடக்கம்
"பூமியின் ஒருங்கிணைந்த மற்றும் ஒன்றுக்கொன்று சார்ந்த இயல்பு, "எங்கள் வீடு" என்று குறிப்பிடும் ரியோ பிரகடனம் 27 கொள்கைகளை அறிவித்தது. முதல் கொள்கையானது நீடித்த வளர்ச்சி என்பதை முதன்மையாகக் கொண்ட மனிதர்களைப் பற்றியது. இவர்கள் இயற்கையோடு இயைந்த ஆரோக்கியமான மற்றும் பயனுள்ள வாழ்க்கையை வாழத் தகுதியுடையவர்கள். மாநிலங்கள் சுற்றுச்சூழல் சட்டத்தை இயற்றும் என்ற எதிர்பார்ப்பைச் சரத்து 11 உருவாக்குகிறது. மேலும் சரத்துகளின் முன்னெச்சரிக்கை கொள்கையின் சூத்திரங்களும் அடங்கும். இது "நாடுகள், அவர்களின் திறன்களுக்கு ஏற்ப பரவலாகப் பயன்படுத்தப்பட வேண்டும்" (சரத்து 15), மற்றும் மாசுபடுத்துபவர் பணம் செலுத்தும் கொள்கையினை மேற்கொள்ள பொது நலனுக்காக ஊக்குவிக்கப்படுகின்றன. இது பன்னாட்டு வணிகம் மற்றும் முதலீட்டைச் சிதைக்காது (சரத்து 16). இறுதி சரத்து மற்ற கொள்கைகளை நல்ல நம்பிக்கையுடன் நிறைவேற்ற அழைக்கிறது.

## மேலும் பார்க்கவும்

* மூன்று தலைமுறை மனித உரிமைகள்

## மேற்கோள்கள்

## வெளி இணைப்புகள்

* ஐநா ஆவண மையம் ரியோ பிரகடனத்தின் முழு உரை.
* Günther Handl இன் அறிமுகக் குறிப்பு , ஐக்கிய நாடுகளின் ஆடியோவிஷுவல் லைப்ரரி ஆஃப் இன்டர்நேஷனல் லாவின் வரலாற்று ஆவணக் காப்பகத்தில் *சுற்றுச்சூழல் மற்றும் மேம்பாடு குறித்த ரியோ பிரகடனத்தின்* செயல்முறை வரலாற்றுக் குறிப்பு மற்றும் ஆடியோவிஷுவல் பொருள்

பகுப்பு:சுற்றுச்சூழல் பாதுகாப்பு
பகுப்பு:ஐக்கிய நாடுகளின் உடன்படிக்கைகள்
கரியாபந்து

**கரியாபந்து** (**Gariaband**), இந்தியாவின் சத்தீஸ்கர் மாநிலத்தின் மத்திய கிழக்கில், ஒடிசா எல்லையை ஒட்டிய கரியாப்ந்து மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். பைரி ஆற்றின் கரையில் அமைந்த கரியாபந்து நகரத்தில்  கிபி ஆறாம் நூற்றாண்டின், விஷ்ணுவிற்கு அர்ப்பணிக்கப்பட்ட பூதேஸ்வர் நாத் கோயில் உள்ளது.
## அமைவிடம்
மகாசமுந்து நகரத்திற்கு தெற்கே 80 கிலோ மீட்டர் தொலைவிலும், மாநிலத் தலைநகர் ராய்ப்பூரிலிருந்து 90 கிலோ மீட்டர் தொலைவிலும் கரியாபந்து உள்ளது.
## பெயர்க் காரணம்
கரியாபந்து எனில் மலைகளால் சூழப்பட்ட நிலப்பரப்பு எனப்பொருளாகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 15 வார்டுகளும் 2,448 வீடுகளும் கொண்ட கரியாப்ந்து பேரூராட்சியின் மக்கள் தொகை  10,517 ஆகும். அதில் 5,233  ஆண்கள்  மற்றும் 5,233 பெண்கள்  ஆக உள்ளனர். பாலின விகிதம் 1000 ஆண்களுக்கு 1010  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.32%   ஆகவுள்ளனர். இதன் சராசரி  எழுத்தறிவு 85.49%  ஆகவுள்ளது. 

இதன் மக்கள் தொகையில் இந்துக்கள் 88.11%, இசுலாமியர் 9.74%,  பௌத்தர்கள் 0.38%, சமணர்கள் 0.32%,  சீக்கியர்கள் 0.27%, கிறித்தவர்கள் 0.87% மற்றும் பிறர் 0.31% ஆகவுள்ளனர்.
## மேற்கோள்கள்

*gariaband.gov.in

## வெளி இணைப்புகள்
*Districts of Chhattisgarh
*chhattisgarhgyan.in

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:சத்தீஸ்கர்
ஜஸ்பூர்நகர்

**ஜஷ்பூர் நகர்** (**Jashpur Nagar**),  இந்தியாவின் சத்தீஸ்கர் மாநிலத்தில் வடகிழக்கில் அமைந்த ஜஷ்பூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் சங்கு ஆற்றின் கரையில் உள்ளது. முன்னர் பிரித்தானிய இந்தியாவின் ஆட்சியில், இந்நகரம் ஜஷ்பூர் சமஸ்தானத்த்தின் தலைநகராக விளங்கியது. 

சோட்டா நாக்பூர் மேட்டு நிலத்தில் அமைந்த ஜஷ்பூர் நகரம் கடல் மட்டத்திலிருந்து 753 மீட்டர் உயரத்தில் உள்ளது. மாநிலத் தலைநகரான ராய்ப்பூருக்கு வடகிழக்கே 463 கிலோ மீட்டர் தொலைவில் ஜஷ்பூர் நகரம் உள்ளது. இந்நகரம் ஜார்கண்ட் மாநில எல்லையிலிருந்து 12 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 19 வார்டுகளும்,  6,128 வீடுகளும் கொண்ட ஜஷ்பூர் நகர் மக்கள் தொகை  28,301 ஆகும். அதில் 14,338 ஆண்கள்  மற்றும் 13,963  பெண்கள்  ஆக உள்ளனர். பாலின விகிதம் 1000 ஆண்களுக்கு  974 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி  எழுத்தறிவு 89.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,214 மற்றும் 11,169 ஆகவுள்ளனர். இதன் மக்கள் தொகையில் இந்துக்கள் 76.27%, இசுலாமியர் 8.38%, சமணர்கள் 1.08%, கிறித்தவர்கள் 12.83%,
மற்றும் பிறர் 1.46% ஆகவுள்ளனர்.

 

## தட்ப வெப்பம்

## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
மலேசிய வடக்கு-தெற்கு விரைவுச்சாலை, வடக்கு வழித்தடம்

{
  "type": "ExternalData",
  "service": "geoline",
  "ids": "Q1521575",
  "properties": {
    "stroke": "#FFCC00",
    "stroke-width": 3
  }
}


**மலேசிய வடக்கு-தெற்கு விரைவுச்சாலை, வடக்கு வழித்தடம்** &nbsp;(ஆங்கிலம்: *North–South Expressway Northern Route* (**E1**); மலாய்: *Lebuhraya Utara–Selatan Jajaran Utara* (**E1**)) என்பது தீபகற்ப மலேசியாவின் வடக்கு-தெற்கு விரைவுச்சாலையின் வடக்குப் பகுதி வழித்தடம் ஆகும். தீபகற்ப மலேசியாவின் வடமேற்கு கடற்கரைக்கு இணையாகச் சரிசமமான நிலையில் செல்கிறது.

இந்த விரைவுச்சாலையின் நீளம் 460-கி.மீ. (290-மைல்). வடமேற்கு மாநிலங்களான கெடா, பினாங்கு, பேராக் மற்றும் சிலாங்கூர் மாநிலங்களின் வழியாக இந்தச் சாலை செல்கிறது. 

## பொது
இந்த விரைவுச்சாலை மலேசியா-தாய்லாந்து எல்லையில், கெடா, புக்கிட் காயூ ஈத்தாம் சோதனைச் சாவடியில் தொடங்குகிறது. பின்னர் சிலாங்கூர், புக்கிட் லஞ்சான் கிராமப்புறப் பகுதியில் முடிவடைகிறது. 

அங்கு கிள்ளான் பள்ளத்தாக்கு விரைவுச் சாலையுடன் இணைகிறது. இந்த வடக்கு-தெற்கு விரைவுச்சாலை பிளஸ் விரைவுச்சாலைகள் நிறுவனத்தின் *(PLUS Expressways)* மூலமாக இயக்கப் படுகிறது.

இந்த நெடுஞ்சாலை, மலாயா தீபகற்பத்தின் வடமேற்கு கடற்கரைக்கு அருகில் வடக்கு-தெற்கு திசையில் செல்கிறது. அலோர் ஸ்டார், பட்டர்வொர்த், தைப்பிங், ஈப்போ மற்றும் ரவாங் உள்ளிட்ட பல முக்கிய நகரங்களையும் இணைக்கிறது.

அதே வேளையில் அதன் வழித்தடத்தில் பல கிராமப் புறங்களுக்கும் சாலை அணுகலை வழங்குகிறது. தீபகற்ப மலேசியாவில் இதுவே மிக நீளமான விரைவுச்சாலை ஆகும்.

## முக்கிய அம்சங்கள்

மலேசியாவின் இரண்டாவது நீளமான பாலமான பினாங்கு பாலம், சுங்கை பேராக் பாலம் *(Jambatan Sultan Azlan Shah),* மெனோரா சுரங்கப்பாதை *(Menora Tunnel)* மற்றும் ரவாங் ஓய்வு சேவை மையத்தில் *(Rawang Rest and Service Area (R&R)* உள்ள வடக்கு-தெற்கு விரைவுச்சாலை நினைவுச்சின்னம் போன்றவை இந்த விரைவுச்சாலையின் முக்கிய அம்சங்களாகும்.

இந்த வடக்கு-தெற்கு விரைவுச்சாலை வலையமைப்பில் கோப்பேங்-தாப்பா பகுதி தான் அதிகம் செலவான பகுதியாகும். அத்துடன் அந்தப் பகுதி சற்று ஆபத்தான பகுதியாகவும் கருதப்படுகிறது.

இந்த வடக்கு-தெற்கு விரைவுச்சாலையில் இரண்டு ஆபத்தான நீட்சிகள் உள்ளன: முதலாவது சங்காட் ஜெரிங்-ஜெலாப்பாங் *(Changkat Jering-Jelapang)* நீட்சி; இரண்டாவது கோப்பேங்-தாப்பா *(Gopeng-Tapah)* நீட்சி.

### கனரக வாகனங்களுக்குத் தடை

இந்த வடக்கு-தெற்கு விரைவுச்சாலை வடக்கு வழித்தடத்தில் ரவாங் நகரில் இருந்து புக்கிட் லாஞ்சான் வரைக்கும்; வேலை நாட்கள் நேரங்களில்; ஒரு குறிப்பிட்ட நேரத்திற்கு கனரக வாகனங்களுக்குத் தடை விதிக்கப்பட்டு உள்ளது.

திங்கள் கிழமை முதல் வெள்ளிக் கிழமை வரை (பொது விடுமுறை நாட்கள் தவிர) காலை 6:30 மணி முதல் 9:30 மணி வரை, 10,000 கிலோ அல்லது அதற்கும் மேற்பட்ட எடையுள்ள கனரக வாகனங்கள் (பேருந்துகள் மற்றும் நீர்க் கலச்சுமையுந்துகள் *(Tankers)* தவிர); இந்த விரைவுச் சாலைக்குள் நுழைய அனுமதிக்கப்படுவது இல்லை. விதியை மீறும் கனரக வாகனங்களுக்கு அபராதம் விதிக்கப்படும்.

## மேற்கோள்கள்

## மேலும் பார்க்க
* மலேசிய விரைவுச்சாலை முறைமை
* ஆசிய நெடுஞ்சாலை 2
* ஆசிய நெடுஞ்சாலைகள் வலையமைப்பு

## வெளி இணைப்புகள்
* PLUS Expressway Berhad 
* West Coast Expressway (WCE) Sdn Bhd

பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
காங்கேர்

**காங்கேர்** (**Kanker**), இந்தியாவின் சத்தீஸ்கர் மாநிலத்தின் தென்கிழக்கில் அமைந்த காங்கேர் மாவட்டத்தின்  நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ராய்ப்பூரிலிருந்து 140 கிலோ மீட்டர் தொலைவிலும்; ஜெகதல்பூர் நகரத்திலிருந்து 16 கிலோ மீட்டர் தொலைவிலும் உள்ளது.

மலைக்காடுகள் சூழ்ந்த காங்கேர் நகரம், சிவப்பு தாழ்வாரம் எனப்படும் நக்சலைட் போராளிகளால் அரசுத் துறையினர் மற்றும் பொதுமக்கள் பாதிக்கப்படும் இடங்களில் ஒன்றாக உள்ளது.இது கடல் மட்டத்திலிருந்து 388 மீட்டர் உயரத்தில் உள்ளது.காங்கேர் நகரத்தில் தூத் ஆறு பாய்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  23 வார்டுகளும், 8724 வீடுகளும் கொண்ட காங்கேர் நகராட்சியின் மக்கள் தொகை 37,442 ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு  1,033 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி  எழுத்தறிவு 88.5%  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,545 மற்றும் 9,405 ஆகவுள்ளனர். 

இதன் மக்கள் தொகையில் இந்துக்கள் 86.76%, இசுலாமியர் 8.6%,  பௌத்தர்கள் 0.89, சீக்கியர்கள் 0.27%, கிறித்தவர்கள் 1.3% மற்றும் பிறர் 1.66% ஆகவுள்ளனர்.இந்நகரத்தில் இந்தி மொழி, சத்திசுகரி மொழி மற்றும் ஹல்பி மொழிகள் பேசப்படுகிறது.

## போக்குவரத்து
ராய்ப்பூர்-ஜெகதல்பூர்-விஜயநகரம் செல்லும் தேசிய நெடுஞ்சாலை எண் 3 காங்கேர் நகரம் வழியாகச் செல்கிறது. 

## படக்காட்சிகள்


File:Kanker view from DIET.jpg| காங்கேர் நகரக் காட்சி 
File:Dood River in Kanker.jpg|காங்கேரில் பாயும் தூத் ஆறு 
File:Kanker outskirts.jpg|காங்கேரைச் சுற்றிய கிராமங்கள்
File:Stream that joins Dood river Kanker district.jpg|காங்கேரில் பாயும் ஓடை 
File:Mosque in Kanker.jpg| காங்கேர் பள்ளிவாசல்
File:Mascot on the top of Kanker Tahsildar officer.jpg|காங்கேர் தாலுகா அலுவலகம்
File:Tehsildar office kanker.jpg|காங்கேர் தாலுகா அலுவலகம்


## மேற்கோள்கள்

பகுப்பு:காங்கேர் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பெமேதரா

**பெமேதரா** (**Bemetara**), இந்தியாவின் சத்தீஸ்கர் மாநிலத்தின் நடுவில் அமைந்த பெமேதரா மாவட்டத்தின் நிர்வாகத் தலைமையிட நகரமும், நகராட்சியும்  ஆகும். இது மாநிலத் தலைநகரான ராய்ப்பூருக்கு வடக்கே 70 கிலோ மீட்டர் தொலைவில் உள்ளது. 

## புவியியல்
இந்நகரத்தின் கிழக்கில் சிவநாத் ஆறு பாய்கிறது. இதன் தெற்கில் அடர்ந்த காடுகள் கொண்டது. இதன் வடமேற்கில் மைக்கல் மலைத்தொடர்கள் உள்ளது. இதன் வடக்கில் சோட்டா நாக்பூர் மேட்டுநிலம் மற்றும் தெற்கில் தக்காண பீடபூமி உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 18 வார்டுகளும், 5800 வீடுகளும் கொண்ட இந்நகரத்தின் மக்கள் தொகை 28,536 ஆகும். அதில் ஆண்கள் 14,280  மற்றும் பெண்கள் 14,256 ஆக உள்ளனர். பாலின விகிதம் 1000 ஆண்களுக்கு 998 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி  எழுத்தறிவு 81% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	2,398 மற்றும் 884  ஆகவுள்ளனர். இதன் மக்கள் தொகையில் இந்துக்கள் 92.46%, இசுலாமியர் 4.14%, சீக்கியர்கள் 2.59%, கிறித்தவர்கள் 0.32%, மற்றும் பிறர் 0.49% ஆகவுள்ளனர்.இங்கு இந்தி மொழி, சத்திசுகரி மொழிகள் பேசப்படுகிறது.

## போக்குவரத்து
### சாலைப் போக்குவரத்து
தேசிய நெடுஞ்சாலை எண் 12 இந்நகரத்தின் வழியாகச் செல்கிறது. இந்நகரத்தின் சாலைகள் ராய்ப்பூர், பிலாஸ்பூர், துர்க், ஜபல்பூர் மற்றும் கவர்தா நகரங்களுட்ன இணைக்கிறது. 

## தட்ப வெப்பம்

## மேற்கோள்கள்

பகுப்பு:சத்தீஸ்கர்
பகுப்பு:பெமேதரா மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
கிருஷண்சர் ஏரி

**கிருஷண்சர் ஏரி** (*Krishansar Lake*) என்பது இந்தியாவின் ஜம்மு மற்றும் காஷ்மீரின் காந்தர்பல் மாவட்டத்தில் சோன்மார்க் அருகே 3,710 மீட்டர் (12,170 அடி) உயரத்தில் பனி சூழ அமைந்துள்ள தாவர ஊட்டச்சத்துக்கள் ஒப்பீட்டளவில் குறைவாக உள்ள ஏரியாகும். இது விசன்சர் ஏரிக்கு வடமேற்கே ஒரு கிலோமீட்டருக்கும் குறைவான தூரத்தில் அமைந்துள்ளது. மேலும் அதிகபட்ச நீளம் 0.95 கி.மீ. மற்றும் அதிகபட்ச அகலம் 0.6 கி.மீ.. ஆகும்

## சொற்பிறப்பியல், புவியியல்
சமசுகிருதத்திலும் காஷ்மீரி மொழியிலும் "கிருஷண்சர்" என்றால் கிருட்டிணன் ஏரி என்று பொருள். இது பல வகையான மீன்களுக்கு தாயகமாக உள்ளது  அவற்றில் பழுப்பு திரௌட் அதிக அளவில் உள்ளது.  ஏரியானது குளிர்காலத்தில் உறைந்து காணப்படுகிறது. மேலும் கடுமையான பனிப்பொழிவு காரணமாக இப் பருவத்தில் அணுக முடியாது. இது பசுமையான புல்வெளிகளால் சூழப்பட்டுள்ளது. கோடையில் செம்மறி ஆடுகளை மேய்க்கும் உள்ளூர் மேய்ப்பர்களை ஈர்க்கிறது. கிருஷண்சர் ஏரி விசன்சர் ஏரிக்கு அருகில் உள்ளது. இதன் பின்புறம் பனியால் மூடப்பட்ட மலைகள் உள்ளன, அதில் கட்சர் ஏரிக்கு செல்லும் மலைப்பாதையான கட்சர் கணவாய் அமைந்துள்ளது. இந்த ஏரி காஷ்மீர் பள்ளத்தாக்குக்கு வடக்கே உள்ள புகழ்பெற்ற மலையேற்ற தளமாகும். இது பெரும்பாலும் பனி மற்றும் பனிப்பாறைகள் உருகுவதன் மூலம் நிரம்புகிறது. இது விசன்சர் ஏரியில் விழும் ஒரு சிறிய ஓடை வழியாக வெளியேறி நீலம் ஆற்றை உருவாக்குகிறது.

## அணுகல்
கிரிஷண்சர் ஏரி 115 கி.மீ. தொலைவில் அமைந்துள்ளது. சிறீநகரில் இருந்து வடகிழக்கு மற்றும் சிட்காடி சோனாமார்க்கிலிருந்து 35 கி.மீ. சிறீநகர் அல்லது சிறீநகர் வானூர்தி நிலையத்திலிருந்து 80 கி.மீ. தொலைவில் உள்ள தேசிய நெடுஞ்சாலை 1 வழியாக சிட்காடி கிராமத்திற்குச் செல்லலாம். அங்கிருந்து குதிரைவண்டிகளை வாடகைக்கு அமர்த்தி 35 கி.மீ. தூரம் உள்ள அல்பைன் மலையேறி ஏரியை அடையலாம். இப்பயணம் கடல் மட்டத்திலிருந்து 4100 மீட்டர் உயரமுள்ள நிச்னாய் கணவாயைக் கடந்து ஒரு முழு நாள் மலையேற்றத்தை எடுக்கும். கட்சர் ஏரி வடமேற்கில் 9 கிலோமீட்டர் தொலைவில் உள்ளது. ஜூன் மாதம் முதல் செப்டம்பர் வரையிலான காலகட்டம் இந்த ஏரியைப் பார்வையிட சிறந்த நேரமாகும்.

## புகைப்படத் தொகுப்பு

படிமம்:Krishansar10.jpg||
படிமம்:Krishansar11.jpg||
படிமம்:Krishansar12.jpg||
படிமம்:Krishansar13.jpg||


## சான்றுகள்

பகுப்பு:சம்மு காசுமீர் ஏரிகள்
பகுப்பு:Coordinates on Wikidata
பென்னகர் ஊராட்சி

**[[பென்னகர்]] ஊராட்சி** (Pennagar *Gram Panchayat*), தமிழ்நாட்டின் இராணிப்பேட்டை மாவட்டத்தில் உள்ள திமிரி வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4057 ஆகும். இவர்களில் பெண்கள் 2035 பேரும் ஆண்கள் 2022 பேரும் உள்ளனர்.

பகுப்பு:இராணிப்பேட்டை மாவட்ட ஊராட்சிகள்
கெல்மேர் நெட்டைக்காலி

**கெல்மேர் நெட்டைக்காலி** (*Hellmayr's pipit*) (*ஆந்தசு கெல்ப்மேரி*) என்பது மோட்டாசிலிடே குடும்பத்தில் உள்ள ஒரு பறவை சிற்றினமாகும். இது அர்கெந்தீனா, பொலிவியா, பிரேசில், சிலி, பரகுவை, பெரு மற்றும் உருகுவை ஆகிய நாடுகளில் காணப்படுகிறது. மிதமான புல்வெளி, மிதவெப்ப மண்டல அல்லது வெப்பமண்டல உயரமான புல்வெளி மற்றும் மேய்ச்சல் நிலம் ஆகியவை இதன் இயற்கையான வாழ்விடங்களாகும் .

## மேற்கோள்கள்

பகுப்பு:நெட்டைக்காலிகள்
காவி மார்பு நெட்டைக்காலி

**காவி மார்பு நெட்டைக்காலி** (*Ochre-breasted pipit*)(*ஆந்தசு நாட்டெர்ரி*) என்பது மோட்டாசிலிடே குடும்பத்தில் உள்ள ஒரு பறவை சிற்றினம் ஆகும்.

## வாழிடம்
இது அர்கெந்தீனா, பிரேசில் மற்றும் பரகுவை ஆகிய நாடுகளில் காணப்படுகிறது.
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:நெட்டைக்காலிகள்
மலை நெட்டைக்காலி

**மலை நெட்டைக்காலி** (*ஆந்தசு கோசுச்சி*) என்பது மோட்டாசிலிடே குடும்பத்தில் உள்ள ஒரு பறவை சிற்றினம் ஆகும்.

இது லெசோத்தோ, தென்னாப்பிரிக்கா, போட்சுவானா, காங்கோ மக்களாட்சிக் குடியரசு, நமீபியா மற்றும் சாம்பியாவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல உயரமான புல்வெளி ஆகும்.

## மேற்கோள்கள்

## வெளி இணைப்புகள்
* Mountain pipit - The Atlas of Southern African Birds இல் உள்ள இனங்கள் உரை

பகுப்பு:நெட்டைக்காலிகள்
பரமோ நெட்டைக்காலி

**பரமோ நெட்டைக்காலி** (*ஆந்தசு போகோடென்சிசு*) என்பது மோட்டாசிலிடே குடும்பத்தில் உள்ள ஒரு பறவைச் சிற்றினமாகும். இது அர்ஜென்டினா, பொலிவியா, கொலம்பியா, ஈக்வடார், பெரு மற்றும் வெனிசுலாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல உயரமான புல்வெளி மற்றும் மேய்ச்சல் நிலங்கள் ஆகும்.
link=//upload.wikimedia.org/wikipedia/commons/thumb/d/d0/AnthusBotogensisWolf.jpg/220px-AnthusBotogensisWolf.jpg|மையம்|thumb| இலண்டன் விலங்கியல் சங்கம், 1855-ல் தொகுப்பிலிருந்து

## மேற்கோள்கள்

பகுப்பு:நெட்டைக்காலிகள்
கே. இராகோத்தமன்

**கே. இராகோத்தமன்**, முன்னாள் இந்தியப் பிரதமர்  இராஜீவ் காந்தி படுகொலை  வழக்கை விசாரணை செய்த சிபிஐ புலனாய்வு அதிகாரி ஆவார். கள்ளக்குறிச்சி மாவட்டம், உளூந்தூர்பேட்டை வட்டத்தில் பிறந்த இராகோத்தமன் அண்ணாமலைப் பல்கலைக்கழகத்தில் பொருளாதாரத்தின் பட்டமேற்படிப்பை முடித்து, 1968-ஆம் ஆண்டில் சிபிஐயில் உதவி ஆய்வாளாராக பணியில் சேர்ந்தார்.

இராஜீவ் காந்தி படுகொலை வழக்கை விசாரித்த, கார்த்திகேயன் ஐ பி எஸ் தலைமையில் அமைக்கப்பட்ட சிபிஐ சிறப்பு புலானாய்வுக் குழுவில், தலைமைப் புலனாய்வு அதிகாரியாக கே. இராகோத்தமன் செயல்பட்டார்.

## படைப்புகள்
36 ஆண்டுகள் பணியாற்றி,  2006-ஆம் ஆண்டில் கண்காணிப்பாளராக பணி ஓய்வு பெற்ற கே. இராகோத்தமன் இராஜீவ் காந்தி படுகொலை தொடர்பாக *Human bomb* (மனித வெடிகுண்டு) எனும் ஆவணபடத்தை தயாரித்தார். மேலும் *Conspiracy to Kill Rajiv Gandhi from CBI Files*, *Third Degree Crime Investigation Management : Crime and the Criminal*, *Assassination of Mahatma – Indira – Rajiv Gandhis* மற்றும் *Rarest of rare case - Murder of an advocate* எனும் நான்கு ஆங்கில நூல்களையும், *இராஜீவ் கொலை வழக்கு* எனும் தமிழ் நூலையும் எழுதியுள்ளார்.

## மறைவு
கே. இராகோத்தமன் தமது 76 வது அகவையில் கோவிட் பெருந்தொற்றால் 13 மே 2021 அன்று சென்னை தனியார் மருத்துவமனையில் காலமானார்.

## மேற்கோள்கள்

பகுப்பு:கள்ளக்குறிச்சி மாவட்ட மக்கள்
பகுப்பு:இந்திய ஆங்கில எழுத்தாளர்கள்
பகுப்பு:தமிழக எழுத்தாளர்கள்
பகுப்பு:ராஜீவ் காந்தி படுகொலை
அதோஸ் மலை

**அதோஸ் மலை** (*Mount Athos*, ) என்பது வடகிழக்கு கிரேக்கத்தில் உள்ள ஒரு மலை மற்றும் மூவலந்தீவு ஆகும். இது கிழக்கு மரபுவழி துறவியலின் முக்கிய மையமாகும். இது எலனிக் குடியரசிற்குள் ஒரு தன்னாட்சி அரசாக நிர்வகிக்கப்படுகிறது. அதாவது கான்ஸ்டான்டினோப்பிளின் எக்குமெனிகல் பேட்ரியார்க்கின் நேரடி அதிகார வரம்பில் அதோஸ் மலையின் துறவறவியம் மையம் உள்ளது.

அதோஸ் மலை பொதுவாக கிரேக்க மொழியில் **** என்று குறிப்பிடப்படுகிறது (  , 'புனித மலை'). மரபுவழி பாரம்பரியத்தின் பிற மொழிகளும் 'புனித மலை' என்று மொழிபெயர்க்கும் பெயர்களைப் பயன்படுத்துகின்றன. இதில் பல்கேரியன், மக்தோனியன், செருபியன், சியார்ஜியன் (  ஆகியவை அடங்கும். இருப்பினும், இப்பகுதியில் பேசப்படும் அனைத்து மொழிகளும் இந்தப் பெயரைப் பயன்படுத்துவதில்லை; இது  உருசிய மொழியில் "Athos" என்று அழைக்கப்படுகிறது,  (  ); மேலும் உருமானிய மொழியில் "மவுண்ட் அதோஸ்",  அல்லது  என அழைக்கப்படுகிறது. பாரம்பரிய காலத்தில், இந்த மலை *அதோஸ்* என்று அழைக்கப்பட்டது, மூவலந்தீவு ஆக்டே அல்லது அக்டே (Koinē கிரேக்கம்: Ἀκτή) என்று அறியப்பட்டது.

அதோஸ் மலையில் பழங்காலத்திலிருந்தே மக்கள் வசித்து வருகின்றனர். மேலும் இதில் நீண்ட காலம் கிறித்தவர் வசித்து வந்ததும்,  வரலாற்றில்  துறவற மரபுகளுக்காகவும் பெயர் பெற்றது. இதன் துறவற மரபு குறைந்தது கி.பி 800 மற்றும் பைசந்தியர் காலத்துக்கு  முந்தையது. இன்று, கிரேக்கம் மற்றும் கிழக்கு மரபுவழி நாடுகளான உருமேனியா, மல்தோவா, சியார்சியா, பல்காரியா, செர்பியா, உருசியா உட்பட பல நாடுகளைச் சேர்ந்த 2,000 க்கும் மேற்பட்ட துறவிகள், உலகின் பிற பகுதிகளிலிருந்து தனிமைப்படுத்தப்பட்ட அதோசில் துறவு வாழ்க்கை வாழ்கின்றனர். அதோனைட் மடாலயங்களில் நன்கு பாதுகாக்கப்பட்ட கலைப்பொருட்கள், அரிய புத்தகங்கள், பழங்கால ஆவணங்கள், மகத்தான வரலாற்று மதிப்புள்ள கலைப்படைப்புகளின் அரிய பல தொகுப்பைக் கொண்டுள்ளன.  அதோஸ் மலை 1988 முதல் உலக பாரம்பரிய தளமாக பட்டியலிடப்பட்டுள்ளது.

அதோஸ் மலை கிரேக்கத்தின் மற்ற பகுதிகளைப் போலவே சட்டபூர்வமாகவே ஐரோப்பிய ஒன்றியத்தின் ஒரு பகுதியாக  இருந்தாலும், துறவற சமூக நிறுவனங்களுக்கு ஒரு சிறப்பு அதிகார வரம்பு அளிக்கபட்டு உள்ளது.  கிரேக்கம், ஐரோப்பிய சமூகத்தில் (ஐரோப்பிய ஒன்றியத்தின் முன்னோடி) சேர்ந்த போது மீண்டும் இது உறுதிப்படுத்தப்பட்டது.  இதன்படி துறவற சமூகத்தின் அதிகாரிகளுக்கு அதன் பிரதேசத்தில் மக்கள் மற்றும் பொருட்களின் நகர்வுச் சுதந்திர இயக்கத்தை ஒழுங்குபடுத்துவதற்கு அதிகாரம் அளிக்கிறது; குறிப்பாக, ஆண்கள் மட்டுமே நுழைய அனுமதிக்கப்படுகின்றனர்.

## குறிப்புகள்

பகுப்பு:கிரேக்கத்தில் உள்ள உலக பாரம்பரியக் களங்கள்
பகுப்பு:Coordinates on Wikidata
அன்சு சிங்

**அன்சு சிங்** (7 சூலை 1935-8 மார்ச் 2021) இராஜஸ்தானின் ஆளுநராகப் பணியாற்றிய ஒரு இந்திய அரசியல்வாதி ஆவார். இவர் சனவரி 1999 முதல் மே 2003 வரை மாநில ஆளுநராக இருந்தார். முன்னதாக 1998-ம் ஆண்டு குஜராத் மாநில ஆளுநராக இருந்தார்.

## சுயசரிதை
அலகாபாத்தில் 1935-ல் பிறந்த சிங், கலை மற்றும் சட்டம் பயின்றார். பின்னர் 1957-ல் அலகாபாத் மாவட்ட நீதிமன்றத்தில் முதலில் வழக்கறிஞரானார். 1984-ல் அலகாபாத் உயர் நீதிமன்ற நீதிபதியாக நியமிக்கப்பட்ட பின்னர், இவர் இராஜஸ்தான் உயர் நீதிமன்ற நீதிபதியானார்.

இந்தியாவில் கோவிட் -19 தொற்றுநோய்களின் போது பாதிக்கப்பட்டு இறந்தார்.

## மேற்கோள்கள்

## வெளி இணைப்புகள்

* அன்சுமான் சிங்
பகுப்பு:குசராத்து ஆளுநர்கள்
பகுப்பு:உத்தரப் பிரதேச அரசியல்வாதிகள்
பகுப்பு:2021 இறப்புகள்
பகுப்பு:1935 பிறப்புகள்
பல்நோக்கு ஒழுங்குநடவடிக்கை கண்காணிப்பு முகமை

**பல்நோக்கு ஒழுங்குநடவடிக்கை கண்காணிப்பு முகமை** (**Multi-Disciplinary Monitoring Agency** (MDMA), முன்னாள்  இந்தியப் பிரதமர் இராஜீவ் காந்தி படுகொலை குறித்து விசாரணை செய்த ஜெயின் ஆணையத்தின் பரிந்துரையின் படி, இராஜீவ் காந்தி படுகொலையில் இருந்ததாக கருதப்படும் பெரிய அளவிலான  வெளிநாட்டு மற்றும் உள்நாட்டுச் சதி திட்டங்கள் குறித்து விசாரணை செய்வதற்கு இந்திய அரசால் டிசம்பர், 1998-ஆம் ஆண்டில் நிறுவப்பட்டது. இந்த விசாரணை முகமையில் இந்திய புலனாய்வு அமைப்புகளான சிபிஐ,  ரா, இந்திய உளவுத்துறை,  அமலாக்க இயக்குனரகம் மற்றும் வருவாய் புலனாய்வு இயக்குனரக அதிகாரிகள் இடம் பெற்றுள்ளனர்.

இராஜீவ் காந்தி படுகொலை தொடர்பாக இலங்கை, தாய்லாந்து உள்ளிட்ட 25 நாடுகளுக்கு கோரிக்கைக் கடிதங்கள் அனுப்பி வைக்கப்பட்டது.மேலும் கொழும்பு சிறையில் இருந்த நிக்சன் என்ற சுரேன் குறித்து விசாரிக்க கோரிக்கை கடிதம் இலங்கைக்கு அனுப்பப்பட்டது.

இந்நிலையில் இராஜீவ் காந்தி படுகொலையில் கைது செய்யப்பட்டு சிறை இருந்த பேரறிவாளன், பல்நோக்கு ஒழுங்குநடவடிக்கை கணக்காணிப்பு முகமையின் விசாரணை அறிக்கை வெளியாகும்  வரை தன்னை சிறை தண்டனையிலிருந்து விடுவிக்க வேண்டும் என நீதிமன்றத்தில் கோரிக்கை வைத்தார். ஆனால் இந்திய உச்ச நீதிமன்றம்  பேரறிவாளனின் கோரிக்கையை தள்ளுபடி செய்தது.

## விமர்சனங்கள்
பல்நோக்கு ஒழுங்குநடவடிக்கை கண்காணிப்பு முகமை டிசம்பர், 1998-ஆம் ஆண்டில் அமைக்கப்பட்டு 24 ஆண்டுகள் நிறைவுற்றும் அதன் அறிக்கை வெளியிடப்படாதது குறித்து அரசியல் நோக்கர்கள் அதிருப்தி தெரிவித்து வருகின்றனர். இராஜீவ் காந்தி படுகொலை சதி தொடர்பாக,  ஜெயின் ஆணையம் சந்திராசாமி , சுப்பிரமணியன் சுவாமி, மு. கருணாநிதி, செல்வராசா பத்மநாதன் என்ற  **குமரன் பத்மநாபன்** உள்ளிட்ட 21 பேர்களை விசாரணை செய்ய பரிந்துரைத்தும், பல்நோக்கு ஒழுங்குநடவடிக்கை கண்காணிப்பு முகமை மேற்படி நபர்களை விசாரிக்கவில்லை.
## கலைப்பு
பல்நோக்கு ஒழுங்குநடவடிக்கை கண்காணிப்பு முகமையை இந்திய அரசு அக்டோபர் 2022ல் கலைத்து விட்டது. இந்த முகமை விசாரிக்க வேண்டியவைகள் மற்றும் புலனாய்வு செய்ய வேண்டியவைகளை நடுவண் புலனாய்வுச் செயலகம் போன்ற புலனாய்வுத் துறைகளிடம் பிரித்து வழங்கப்பட்டது.

## மேற்கோள்கள்

## வெளி இணைப்புகள்
* Lack of progress in the Multi-Disciplinary Monitoring Agency (MDMA) leads to a bigger conspiracy 
பகுப்பு:இந்திய ஆணைக்குழுக்கள்
பகுப்பு:ராஜீவ் காந்தி படுகொலை
கே. ஜி. அதியோதி

மருத்துவர் **கே. ஜி. அதியோதி** (*K. G. Adiyodi*)(2 சனவரி 1927 – 22 அக்டோபர் 1987) என்பவர் இந்தியாவின் கேரளாவைச் சேர்ந்த இந்திய அரசியல்வாதி ஆவார். இவர் கேரள அரசின் நிதி, வனம் மற்றும் உணவுத்துறை அமைச்சராக இருந்தார். இவர் பெராம்பிரா மற்றும் கல்பற்றாவிலிருந்து கேரள சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
கே. ஜி. அதியோதி, சந்து கிடாவ் மற்றும் மாதவி அம்மா தம்பதியரின் மகனாகப் பிறந்தவர். இவர் ஒரு மருத்துவராகப் பட்டம் பெற்று பணியாற்றினார். மாதவிக்குட்டி அம்மாவைத் திருமணம் செய்து கொண்டார்.

## வகித்தப் பதவிகள்
* உணவு மற்றும் வனத்துறை அமைச்சர் (25-09-1971 முதல் 15 மே 1972)
* நிதி அமைச்சர் (16-05-1972 முதல் 25 திசம்பர் 1975)
* வனம் மற்றும் நீர்ப்பாசன அமைச்சர் (26-02-1975 முதல் 25 மார்ச் 1977)
* மக்களவை உறுப்பினர் (1984–1987)
* அகில இந்திய காங்கிரசு குழு உறுப்பினர் AICC
* தலைவர், கேரள பொது பணி ஆணையம்
* தலைவர், (செயல்) கேரள மாநில காங்கிரசு குழு

## மேற்கோள்கள்

பகுப்பு:கேரள அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:1987 இறப்புகள்
பகுப்பு:1927 பிறப்புகள்
அன்சுமன் சிங்

**அன்சுமன் சிங்** (*Anshuman Singh*)(பிறப்பு 28 செப்டம்பர் 1999) என்பவர் இந்தியத் துடுப்பாட்டக்காரர் ஆவார். இவர் இந்தியாவின் சம்மு காசுமீர் மாநிலத்தினைச் சேர்ந்தவர். இவர் மார்ச் 6, 2017 அன்று 2016-17 விஜய் ஹசாரே சுழற்கோப்பை போட்டியில் சம்மு காசுமீர் அணிக்காகப் பட்டியல் அ துடுப்பாட்டத்தில் அறிமுகமானார்.

## மேற்கோள்கள்

## வெளி இணைப்புகள்

* Anshuman Singh at ESPNcricinfo

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1999 பிறப்புகள்
மிதவைப்பாலம்

**மிதக்கும் பாலம்** (*Pontoon bridge*) என்பது படகு அல்லது மிதவைகளைக் கொண்டு அமைக்கப்படும் பாலம் ஆகும். பாதசாரிகள் மற்றும் வாகனப் பயணத்திற்கான தொடர்ச்சியான சமதளத்தை உருவாக்க மிதவைகள் அல்லது  படகுகளைப் பயன்படுத்தப்படுகிறது. மேலுதைப்பு ஆற்றலானது அவை சுமக்கும் அதிகபட்ச சுமையைத் தாங்குகின்றது.

பெரும்பாலான மிதவைப் பாலங்கள் தற்காலிகமானவை. அவை போர்க்காலம் மற்றும் குடிமை அவசரநிலைகளின்போது பயன்படுத்தப்படுகின்றன. நெடுஞ்சாலை போக்குவரத்துக்கு பயன்படக்கூடிய நிரந்தர மிதவைப் பாலங்களும் பொதுமக்கள் பயன்பாட்டில் உள்ளன. 

மிதவைப் பாலங்கள் பழங்காலத்திலிருந்தே பயன்பாட்டில் இருந்துள்ளன. மேலும்  வரலாறு முழுவதும் பல போர்களில் பயன்படுத்தப்பட்டுள்ளன. அதாவது கரிக்லியானோ சமர், ஓடெனார்ட் சமர், இரண்டாம் உலகப் போரின் போது ரைன் கடப்பு , ஈரான் – ஈராக் போர் ஆகியவற்றின் போது இப்பாலங்கள் பயன்படுத்தபட்டன.

## குறிப்புகள்

பகுப்பு:சீனக் கண்டுபிடிப்புக்கள்
பகுப்பு:Webarchive template wayback links
பகுப்பு:பாலங்கள்
பீமகாளி கோயில்

link=//upload.wikimedia.org/wikipedia/commons/thumb/b/b7/Bhimakali_temple.jpg/220px-Bhimakali_temple.jpg|thumb
link=//upload.wikimedia.org/wikipedia/commons/thumb/e/ef/Close_up_of_Bhima_Kali_temple%27s_exterior%2C_Sep_2012.jpg/300px-Close_up_of_Bhima_Kali_temple%27s_exterior%2C_Sep_2012.jpg|thumb|300x300px| பீமகாளி கோயிலின் வெளிப்புறத்தில் சிக்கலான மர வேலைப்பாடு
**பீமகாளி கோயில்** (*Bhimakali Temple*) இந்தியாவின் இமாச்சலப் பிரதேசத்தில் உள்ள சரகானில் உள்ள ஒரு கோயில் ஆகும். இது முன்னாள் புசாகரின் ஆட்சியாளர்களின் தாய் தெய்வமான பீமகாளிக்கு அர்ப்பணிக்கப்பட்டுள்ளது. சிம்லாவிலிருந்து சுமார் 180 கி.மீ. தொலைவில் அமைந்துள்ள இந்த ஆலயம் 51 சக்தி பீடங்களைப் போன்று புனிதமானது.

## புகைப்படங்கள்

படிமம்:Inscription on door to Bhimakali Temple - These gates were made in the reign of Raja Padam Singh 1827. Sarahan, India.jpg|பீமகாளி கோயிலின் வாசலில் உள்ள கல்வெட்டு - இந்த வாயில்கள் மன்னன் பதம் சிகின் (1827) ஆட்சியில் செய்யப்பட்டன.
படிமம்:On one of doors- Bhimakali Temple, Sarahan, Sep2012.jpg|கோவிலின் கதவு ஒன்றில் வேலைப்பாடு
Sarahan-Bhimakali-32-gje.jpg|பீமகாளி கோயிலின் உள் முற்றம்
படிமம்:Bhimakali_Temple_Sarahan_birdseye.jpg|மழைக்காலத்தில் கோயிலின் தோற்றம்
படிமம்:Bhimakali temple in Back ground.jpg|பீமகாளி கோயில்
படிமம்:Temple in Sarahan, Himachal.jpg|பீமகாளி கோயிலுக்குப் பக்கத்தில் ஒரு கோயில்
படிமம்:Bhimakali Temple at sarahan.jpg|பீமகாளி கோவில்


## சான்றுகள்

## வெளி இணைப்புகள்

*Of Stones Soaked In History
*Bhimamkali info on NIC
*Image of Bhimakali temple

பகுப்பு:இமாசலப் பிரதேசத்திலுள்ள இந்து கோயில்கள்
கட்சர் ஏரி

**கட்சர் ஏரி** (*Gadsar Lake*) , பூக்களின் பள்ளத்தாக்கு என்றும் அழைக்கப்படும் இது இந்தியாவின் ஜம்மு மற்றும் காஷ்மீரில் உள்ள காஷ்மீர் பள்ளத்தாக்கின் கந்தர்பால் மாவட்டத்தில்  3,600 மீட்டர் (11,800 அடி) உயரத்தில் பனி சூழ அமைந்துள்ள ஒப்பீட்டளவில் தாவர ஊட்டச்சத்துக்கள் குறைவாக உள்ள ஏரியாகும். இதன் அதிகபட்ச நீளம் 0.85 கி.மீ. மற்றும் அதிகபட்ச அகலம் 0.76 கி.மீ. ஆகும்.

## சொற்பிறப்பியல், புவியியல்
link=//upload.wikimedia.org/wikipedia/commons/thumb/f/ff/Gadsar_lake.jpg/220px-Gadsar_lake.jpg|இடது|thumb| விஷ்ணு மலையில் உள்ள கட்சர் கணவாயில் இருந்து கட்சர் ஏரி
காஷ்மீரி மொழியில் **கட்சர்** என்பது "மீன்களின் ஏரி" எனப்பொருளாகும். இது பழுப்பு திரௌட் உட்பட பிற வகை மீன்களின் இயற்கையான வாழ்விடமாக இருக்கிறாது.  நவம்பர் முதல் ஏப்ரல் வரையிலான மாதங்களில் இந்த ஏரி உறைந்துவிடும். இந்த மாதங்களில் பெரும்பாலும் பனியால் மூடப்பட்டிருக்கும். கோடையில் கூட மிதக்கும் பனிப்பாறைகள் காணப்படுகின்றன. இது பல்வேறு வகையான காட்டு அல்பைன் மலர்கள் நிறைந்த அல்பைன் புல்வெளிகளால் சூழப்பட்டுள்ளது. எனவே இந்த ஏரி பூக்களின் பள்ளத்தாக்கு என்றும் அழைக்கப்படுகிறது.  இந்த ஏரி முக்கியமாக பனிப்பாறைகள் உருகுவதன் மூலம் உருவாகிறது. கட்சர் ஏரி ஒரு ஓடை வழியாக வடமேற்கு நோக்கி பாய்ந்து துலைலில் நீலம் ஆற்றில் இணைகிறது.

## அணுகல்
சிறிநகர் நகரத்திலிருந்து வடகிழக்கே 108 கிலோமீட்டர் தொலைவில் ஏரி அமைந்துள்ளது. நாரநாக்கில் இருந்து 28&nbsp;கி.மீ. ஆல்பைன் பாதை ஏரிக்கு செல்கிறது. சிட்காடி சோன்மார்க்கிலிருந்து வடமேற்கே 41 கி.மீ. தொலைவில் உள்ள மற்றொரு பாதையானது விசன்சர் ஏரி மற்றும் கிருஷண்சர் ஏரி வழியாக கடல் மட்டத்திலிருந்து 4100 மீட்டருக்கும் அதிகமான உயரத்தில் உள்ள நிச்னாய் மற்றும் கட்சர் ஆகிய இரண்டு மலைப் பாதைகளைக் கடந்து கட்சர் ஏரிக்குச் செல்கிறது. சூன் மாதம் முதல் செப்டம்பர் வரையிலான காலம் ஏரியை பார்வையிட சிறந்த நேரம்.

## கட்சர், மரண ஏரி
கட்சர் ஏரி **யெம்சர்** என்றும் அழைக்கப்படுகிறது. அதாவது யமனின் ஏரி அதாவது "மரண ஏரி" என்றும் குறிப்பிடப்படுகிறது. இன்னும் தீர்க்கப்படாத கட்டுக்கதை. கோடைக்காலத்தில் கட்சர் ஏரியின் அருகே தங்கள் மந்தைகளை மேய்க்கும் இடையர்கள், ஏரி மான்ஸ்டர், ஒரு நன்னீர் ஆக்டோபஸ் வாழ்கிறது என்று நம்புகின்றனர். இது கரையிலிருந்து உயிரினங்களை அதன் கைகள் மூலம் தண்ணீருக்குள் இழுக்கிறது. பார்வையாளர்களின் மனதில் ஒரு நிச்சயமற்ற தன்மை உள்ளது. இது ஒரு வகையான அச்சுறுத்தல் அவர்களை கரைக்கு அருகில் செல்வதைத் தடுக்கிறது. இடையர்களும் தங்கள் மந்தைகளை ஏரியின் கரையில் மேய்ப்பதையேத் தேர்ந்தெடுகின்றனர். ஏரிக்கு வெளியே ஓடும் ஓடையில் மீன்கள் பிடிக்கப்படுகின்றன.

## சான்றுகள்

## வெளி இணைப்புகள்

* Lake and around

பகுப்பு:சம்மு காசுமீர் ஏரிகள்
பகுப்பு:Coordinates on Wikidata
புக்கிட் காயூ ஈத்தாம்

**புக்கிட் காயூ ஈத்தாம்** (மலாய்: *Bukit Kayu Hitam*; ஆங்கிலம்: *Bukit Kayu Hitam*); சீனம்: 黑木山); என்பது மலேசியா, கெடா, குபாங் பாசு மாவட்டத்தில் அமைந்துள்ள ஒரு சிறுநகரம் ஆகும்.

இந்த நகரம் மலேசியா-தாய்லாந்து எல்லை *(Malaysia–Thailand border)* அருகே அமைந்து உள்ளது. மலேசியா தாய்லாந்து நாடுகளுக்கு இடையே எல்லைக் கடக்கும் பரபரப்பான சாலை இந்த நகரில் உள்ளது. 

மலேசியா-தாய்லாந்து எல்லையில் பான் டானோக் கிராமம் *(Ban Danok)* உள்ளது. அங்கு தான் தாய்லாந்து நாட்டிற்கான சடாவோ *(Sadao)* சோதனைச் சாவடியும் அமைந்துள்ளது. 

## பொது
மலேசியாவின் வடக்கு-தெற்கு விரைவுசாலை; மற்றும் மலேசியாவின் கூட்டரசு சாலை 1; ஆகியவற்றின் வடக்கு முனையில் புக்கிட் காயூ ஈத்தாம் உள்ளது. 

மலேசியாவின் வடக்கு-தெற்கு விரைவுசாலை, தீபகற்ப மலேசியாவின் தெற்கில் ஜொகூர், ஜொகூர் பாரு மாநகரில் சிங்கப்பூர் எல்லையைக் கடக்கும் இடத்தில் முடிவுறுகிறது. அதே வேளையில் வடக்கில், தாய்லாந்தின் பாதை 4 *(Thailand's Route 4)* எனும் பெட்காசெம் சாலையுடன் *(Phetkasem Road)* இணைக்கப்படுகிறது. மேலும் அந்தச் சாலை அப்படியே பாங்காக் மாநகரம் வரை செல்கிறது.

புக்கிட் காயூ ஈத்தாம் நகரம், கோலாலம்பூர் மாநகருக்கு வடக்கே 476 கி.மீ. தொலைவிலும்; கெடாவின் தலைநகரான அலோர் ஸ்டார் மாநகருக்கு வடக்கே 48 கி.மீ. தொலைவிலும் உள்ளது. அருகிலுள்ள நகரமான [சாங்லுன்]''] (Changlun)'' நகருக்குத் தெற்கே சுமார் 8 கி.மீ. தொலைவில் உள்ளது.

==எல்லைக் கடப்பு==
புக்கிட் காயூ ஈத்தாமில் உள்ள சுங்கம், குடியேற்றம், தனிமைப்படுத்தல் மற்றும் பாதுகாப்பு சோதனைச் சாவடி ''(Customs, Immigration and Quarantine (CIQ) Complex);'' அதன் உண்மையான எல்லையில் இருந்து 800 மீட்டர் தெற்கே உள்ளது. தாய்லாந்து சோதனைச் சாவடியானது டானோக் நகரின் எல்லைக்கு மிக அருகில் அமைந்துள்ளது.

புதிய சோதனைச் சாவடி வளாகம்; பழைய வளாகத்தின் விரிவாக்கம் ஆகும். புதிய சோதனைச் சாவடி வளாகம் [ரிங்கிட்RM 425 மில்லியன் செலவில் சீரமைப்பு செய்யப்பட்டு, 1 நவம்பர் 2017-இல், பயன்பாட்டிற்கு முழுமையாகத் திறக்கப் பட்டது.

## காட்சியகம்


File:Malaysia bukitkayuhitam entry citizen.JPG|மலேசியர்களுக்கான நுழைவு முத்திரை
File:Malaysia bukitkayuhitam exit.JPG|வெளியேறும் முத்திரை
File:Malaysia-Thai border stone 1.JPG|மலேசியா-தாய்லாந்து எல்லைக் கல்


## மேற்கோள்கள்

## மேலும் காண்க

* வடக்கு-தெற்கு விரைவுசாலை (மலேசியா)
* கூட்டரசு சாலை 1 (மலேசியா)

## வெளி இணைப்புகள்

பகுப்பு:மலேசிய நகரங்கள்‎
பகுப்பு:கெடா
பகுப்பு:கெடா நகரங்கள்
பகுப்பு:மலேசியாவில் எல்லையைக் கடக்கும் இடங்கள்
சந்திராசாமி

**சந்திராசாமி** (**Chandraswami**) (இயற்பெயர்:**நேமி சந்த் ஜெயின்**) (பிறப்பு: 29 அக்டோபர்-1949 – இறப்பு: 23 மே 2017) பிரலமான தாந்திரீகர், ஜோதிடர் மற்றும் ஆன்மிகத் தலைவராக அறியப்பட்டவர். இவருக்கு தில்லியில் ஆசிரமம் அமைக்க, முன்னாள் இந்தியப் பிரதமர் இந்திரா காந்தி நிலம் ஒதுக்கினார். பி. வி. நரசிம்ம ராவ் 1991-இல் பிரதமராக பொறுப்பேற்ற பின்னர் அந்நிலத்தில் *விஸ்வ தர்ம சன்ஸ்தான்* எனும் பெயரில் ஆசிரமம் நிறுவினார்.

மேலும் முன்னாள் இந்தியப் பிரதமர்களான பி. வி. நரசிம்ம ராவ், வி. பி. சிங், சந்திரசேகர் மற்றும் ஜனதா கட்சி தலைவர் சுப்பிரமணியன் சுவாமி ஆகியோரின் நெருங்கிய நண்பராக சந்திரசாமி விளங்கினார். சந்திராசாமி மீது நிதி முறைகேடுகள் குறித்த குற்றச்சாட்டுகள் இருந்தது. இலண்டன் தொழிலதிபரை ஏமாற்றிய குற்றச்சாட்டில் 1996-ஆம் ஆண்டு சந்திராசாமி கைது செய்யப்பட்டார். மேலும் அந்நிய செலாவணி விதிமுறைகளை மீறியதாக பல குற்றச்சாட்டுகள் இவர் மீது இருந்தன.

## இராஜீவ் காந்தி படுகொலை வழக்கில்
1998-இல் நிறுவப்பட்ட ஜெயின் ஆணையம், இராஜீவ் காந்தி படுகொலை சதியில் தொடர்புடையவர்களாக கருதப்பட்டவர்களில் சந்திராசாமியும் ஒருவர்.  ஆனால் இந்திய அரசு 1998-இல்  நியமித்த பல்நோக்கு ஒழுங்குநடவடிக்கை கண்காணிப்பு முகமை சந்திராசாமியை 2017-ஆம் ஆண்டில் சாகும்  வரை விசாரிக்கவில்லை.

இதற்கிடையே பிப்ரவரி 2008-ஆம் ஆண்டில் சந்திராசாமி இலண்டன் செல்வதற்கு இந்திய உச்ச நீதிமன்றம் அனுமதி மறுத்தது. 2011-ஆம் ஆண்டில் அந்நில செலாவணி முறைகேடு வழக்கில், இந்திய உச்ச நீதிமன்றம், சந்திராசாமிக்கு 9 கோடி ரூபாய் அபராதம் விதித்து தீர்ப்பு வழங்கியது. நவம்பர் 2013-ஆம் ஆண்டில் சந்திராசாமியை  வெளிநாடுகளுக்குச் செல்ல ஒரு மாத அளவிற்கு உச்ச நீதிமன்றம் அனுமதி வழங்கியது. 
 
இராஜீவ் காந்தி படுகொலையில் நேரில் தொடர்புடைய ஒற்றைக் கண் சிவராஜனுக்கு பெங்களூரில் அடைக்கலம் அளித்த வழக்கில் தொடர்புடைய ரங்கநாத் என்பவர், சோனியா காந்தியிடம் சந்திராசாமிக்கும், இராஜீவ்  காந்தி கொலை வழக்கில் தொடர்பு இருப்பதாக புகார் கூறினார். இருப்பினும் இந்திய தேசிய காங்கிரசு கட்சியின் ஆட்சிக்காலத்திலும் இராஜீவ் கொலை வழக்கில் சந்திராசாமியின் பங்கு குறித்து பல்நோக்கு ஒழுங்குநடவடிக்கை கண்காணிப்பு முகமை விசாரணைக்கு உட்படுத்தப்படவில்லை.

## மறைவு
சிறுநீரகச் செயலிழப்பால் சந்திராசாமி தில்லி அப்போல்லோ மருத்துவமனையில் தமது 66-வது அகவையில் 23 மே 2017 அன்று காலமானார்.
## மேற்கோள்கள்


பகுப்பு:1948 பிறப்புகள்
பகுப்பு:2017 இறப்புகள்
பகுப்பு:ராஜீவ் காந்தி படுகொலை
தெர்மோகெலிடே

**தெர்மோகெலிடே** (*Dermochelyidae*) என்பது ஆமைகளின் குடும்பமாகும். இதில் ஏழு அழிந்துபோன பேரினங்களும் உயிர்வாழும் சிற்றினம் ஒன்றும் உள்ளது. இதில் மிகப்பெரிய கடல் ஆமைகள் அடங்கும்.

## அறியப்பட்ட பேரினங்களின் வகைப்பாடு
2003-ல் கிராயமா மற்றும் தோங் ஆகியோரால் தெர்மோகெலிடே பேரினங்களின் பட்டியல் வெளியிடப்பட்டது.

* †*[[அரபெமிஸ் கராசிஸ்குடாட்டா|அரபெமிசு கராசிசுகுடாட்டா]]*
* †*இயோசுபார்கிசு பிரைனேரி*
* †*மீசோடெமொகிலசு அண்டுலேட்டசு*
* துணைக்குடும்பம் *தெர்மோசெலினே*
** †*காசுமோசெலிசு*
** *[[பேராமை|டெர்மோசெலிஸ் கோரியாசியா]]* – தோணியாமை
** †*செப்போபரசு*

link=//upload.wikimedia.org/wikipedia/commons/thumb/1/12/Psephophorus_NT_small.jpg/220px-Psephophorus_NT_small.jpg|thumb| ''செபோபோரசு டெரிபிராட்செட்டியின் அனுமான'' புனரமைப்பு

## தொகுதிவரலாறு
எவர்சு மற்றும் பலர். (2019): 

## மேற்கோள்கள்

## நூல் பட்டியல்

## வெளி இணைப்புகள்

* CH எர்ன்ஸ்ட், RGM Altenburg & RW பார்பர் மூலம் உலக ஆமைகளிலிருந்து குடும்பம் Dermochelyidae (லெதர்பேக் ஆமைகள்)

பகுப்பு:ஆமைகள்
பகுப்பு:நீர்வாழ் உயிரினங்கள்
ராம்கர் பாசறை நகரம்

**ராம்கர் பாசறை நகரம்** (**Ramgarh Cantonment**),  இந்தியாவின் பிகார் மாநிலத்தின் நடுவில் அமைந்த ராம்கர் மாவட்டத்தின் நிர்வாகத் தலைமையிடம் மற்றும் இராணுவப் பாசறை மன்றமும் ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 8 பாசறை வார்டுகளும், 16,592 வீடுகளும் கொண்ட இராம்கர் பாசறை நகரத்தின் மக்கள் தொகை  88,781 ஆகும். அதில் ஆண்கள்  48,110  மற்றும் பெண்கள் 40,671 ஆக உள்ளனர். பாலின விகிதம் 1000 ஆண்களுக்கு 948 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.12% ஆகவுள்ளனர். இதன் சராசரி  எழுத்தறிவு  84.01% ஆகவுள்ளது. இதன் மக்கள் தொகையில் இந்துக்கள் 82.41%, இசுலாமியர் 10.76%, சமணர்கள் 0.45%, சீக்கியர்கள் 3.96%, கிறித்தவர்கள் 1.26%,
மற்றும் பிறர் 1.17% ஆகவுள்ளனர்.

## போக்குவரத்து
 
### [[தொடருந்து]]கள்
இராம்கர் இராணுவப் பாசறை தொடருந்து நிலையம், மாநிலத் தலைநகரான ராஞ்சி போன்ற நகரங்களுடன் இணைக்கிறது. 

### சாலைகள்
ராஞ்சி-ஹசாரிபாக் விரைவுச் சாலை, இராம்கரை ராஞ்சியுடன் இணைக்கிறது. 

## மேற்கோள்கள்

## வெளி இணைப்புகள்

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:ராம்கர் மாவட்டம்
பஸ்பா ஆறு

**பஸ்பா ஆறு** (*Baspa River*) இந்தியாவின் இமாச்சலப் பிரதேசம் மாநிலம், கின்னெளர் மாவட்டத்தில், இந்திய-சீன எல்லைக்கு அருகில் உருவாகும் ஓர் ஆறு ஆகும். மேலும் இப்பகுதி பஸ்பா பள்ளத்தாக்கு (சாங்லா பள்ளத்தாக்கு) என்று அழைக்கப்படுகிறது). இமயமலையில் மிகவும் இயற்கை எழில் கொஞ்சும் இடங்களில் இதுவும் ஒன்றாகும். இது சுங் சகாகோ கணவாய் பள்ளத்தாக்கின் தலையில் அமைந்துள்ளது. இது வற்றாத பனிப்பாறைகளால் உருவாகி, நீர்ப்பிடிப்பு பகுதியை கங்கையுடன் பகிர்ந்து கொள்கிறது.

பஸ்பா ஆறு, பஸ்பா மலையில் தொடங்கி, கர்ச்சம் அருகே இடது கரையில் இருந்து சத்லஜ் ஆற்றுடன் இணைகிறது.  ஆற்றின் குறுக்கே பள்ளத்தாக்கின் மேல் மற்றும் நடுத்தர சரிவுகள் பைன் மற்றும் ஓக் காடுகளால் மூடப்பட்டுள்ளன. மேய்ச்சல் நிலங்கள், புல்வெளிகள் மற்றும் வயல்கள் கீழ் சரிவுகளை உள்ளடக்கி உள்ளது. இமயமலையில் உள்ள சில அழகிய கிராமங்களை இங்கே காணலாம்.  பள்ளத்தாக்கின் 95 கிலோமீட்டர் நீளத்தின் கீழ் பாதியில் மட்டுமே மக்கள் வசிக்கின்றனர் - சிட்குல் (3,475 மீ) முதல் பஸ்பா சத்லஜ் ஆற்றை கர்ச்சம் (1,830 மீ) இல் சந்திக்கும் இடம் வரை.

பெரும்பாலான வழிகள் மென்மையானவை என்றாலும், சில நீட்சிகளில் சுத்த அருவிகள் இருப்பதால், பஸ்பா ஆற்றில் படகில் செல்வது கடினமாக இருக்கும்.
## இதனையும் காண்க
* சித்குல் கிராமம்
## சான்றுகள்

பகுப்பு:இந்திய ஆறுகள்
பகுப்பு:இமாச்சலப் பிரதேச ஆறுகள்
பகுப்பு:கின்னௌர் மாவட்டம்
பகுப்பு:Coordinates on Wikidata
ஆகாசா ஏர்

**ஆகாசா ஏர்** (*Akasa Air*), இந்தியாவின் மகாராஷ்டிரா மாநிலத்தில் உள்ள மும்பையை தலைமையிடமாகக் கொண்ட ஒரு குறைந்த கட்டண விமான சேவை நிறுவனம் ஆகும். எஸ்என்வி ஏவியேசன் பிரைவேட் லிமிடெடின் வணிகக்குறியீட்டான இதை வினய் துபே மற்றும் ஆதித்யா கோஷ் ஆகியோர் நிறுவினர்.

இந்நிறுவனம், 7 ஆகஸ்ட் 2022 அன்று மும்பையிலிருந்து அகமதாபாத் வரையிலான போயிங் 737 மேக்ஸ் விமானத்தினை இயக்கி தனது வணிகச் செயல்பாட்டினை துவங்கியது. மொத்தம் 72 போயிங் 737 மேக்ஸ் விமானங்களை வாங்க போயிங் நிறுவனத்துடன் ஒப்பந்தம் செய்துள்ளது.

## மேற்கோள்கள்


பகுப்பு:இந்திய வானூர்தி நிறுவனங்கள்
குந்தி நகரம்

**குந்தி நகரம்** (**Khunti**),  இந்தியாவின் ஜார்கண்ட் மாநிலத்தின் தெற்கில் அமைந்த குந்தி மாவட்டத்தின் நிர்வாகத் தலைமையிடமும், பேரூராட்சியும் ஆகும். மாநிலத் தலைநகர் ராஞ்சிக்கு வடமேற்கே 75 கிலோ மீட்டர் தொலைவில் குந்தி நகரம் உள்ளது. 

இந்நகரம் பிர்சா முண்டா இயக்கத்தின் மையமாக விளங்கியது. இந்தியாவின் சிவப்பு தாழ்வாரப் பகுதிகளில் குந்தி நகரமும் ஒன்றாகும். இந்நகரம் மழைக் காடுகளால் சூழ்ந்தது. இந்நகராம் சூலை முதல் செப்டம்பர வரை அதிக மழைப்பொழிவு பெறுகிறது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 16 வார்டுகளும், 7245 வீடுகளும் கொண்ட குந்தி நகரத்தின் மக்கள் தொகை  36,390 ஆகும். அதில் ஆண்கள் 18,566 மற்றும் பெண்கள் 17,824 ஆக உள்ளனர். பாலின விகிதம் 1000 ஆண்களுக்கு  960 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.09%  ஆகவுள்ளனர். இதன் சராசரி  எழுத்தறிவு 83.12% ஆகவுள்ளது. இதன் மக்கள் தொகையில் இந்துக்கள் 51.85%, இசுலாமியர் 10.53%, கிறித்தவர்கள் 20.32% மற்றும் பிறர் 2.31% ஆகவுள்ளனர்.

## போக்குவரத்து
குந்தி நகரத்திலிருந்து 33 கிலோ மீட்டர் தொலைவில் பிர்சா முண்டா வானூர்தி நிலையம் உள்ளது.

## பொருளாதாரம்
இந்நகரத்தின் பெரும்பாலான மக்கள் பழங்குடியினர் ஆவார். இம்மக்கள் மலைக்காடுகளில் சிறுதானியங்களை வேளாண்மை செய்து வருகின்றனர். உணவுத் தட்டுப்பாடு காரணமாக பல பழங்குடி மக்கள் குந்தி நகரத்தை விட்டு வேறு பகுதிகளுக்கு புலம் பெயர்ந்து செல்கின்றனர். இந்நகரம் சிவப்பு தாழ்வாரப் பகுதியில் உள்ளதால் மக்கள் போராளிகளுக்கு அஞ்சி வாழும் சூழ்நிலை உள்ளது.  
## மேற்கோள்கள்

## மேலும் படிக்க
*

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:குந்தி மாவட்டம்
அலகுவெட்டுவிளிம்பு

**அலகுவெட்டுவிளிம்பு** (*Tomium*) என்பது உடற்கூற்றியலில், பறவையின் அலகின் கூர்மையான வெட்டு விளிம்பு அல்லது ஆமையின் அலகினைக் குறிக்கும். சில நேரங்களில் இந்த விளிம்பு, சதை அல்லது தாவரங்களைக் கிழித்துத் துண்டிக்க இரம்பப் பற்களுடன் காணப்படும்.

## மேற்கோள்கள்

பகுப்பு:உடற்கூற்றியல்
பகுப்பு:பறவைகள்
பகுப்பு:ஆமைகள்
கௌரேலா

**கௌரேலா**  (**Gaurella**, also known as **Pendra road**), இந்தியாவின் சத்தீஸ்கர் மாநிலத்தில் உள்ள கௌரேலா-பெந்திரா-மார்வாகி மாவட்டத்தின் நிர்வாகத் தலைமையிடமும், பேரூராட்சியும் ஆகும். இது கடல் மட்டத்திலிருந்து 618 மீட்டர் உயரத்தில் உள்ளது. இது மாநிலத் தலைநகரான ராய்ப்பூருக்கு வடமேற்கே 234 கிலோ மீட்டர் தொலைவில் உள்ளது. இந்நகரத்தில் அமர்கண்டக் தீர்த்தக் குளம் உள்ளது. இதனருகில் அமைந்த தொடருந்து நிலையம் பெந்திரா சாலை எனுமிடத்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 15 வார்டுகளும், 4,221 வீடுகளும் கொண்ட இந்நகரத்தின் மக்கள் தொகை  18,165 ஆகும். அதில் ஆண்கள் 9,424  மற்றும் பெண்கள்  8,741ஆக உள்ளனர். பாலின விகிதம் 1000 ஆண்களுக்கு 928 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி  எழுத்தறிவு 86.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,704 மற்றும் 3,923 ஆகவுள்ளனர்.  இதன் மக்கள் தொகையில் இந்துக்கள் 79.8%, இசுலாமியர் 13.05%, சமணர்கள் 1.03%, சீக்கியர்கள் 0.63%, கிறித்தவர்கள் 5.29%,
மற்றும் பிறர் 0.11% ஆகவுள்ளனர்.
## தட்ப வெப்பம்
ஆண்டு முழுவதும் மழைபெறும் இந்நகரம், சூலை, ஆகஸ்டு மற்றும் செப்டம்பர் மாதங்களில் அதிக அளவில் மழைப்பொழிவு கொண்டிருக்கும்.

## மேற்கோள்கள்

பகுப்பு:சத்தீஸ்கர்
கௌரேலா-பெந்திரா-மார்வாகி மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
இமாச்சலப் பிரதேச மாவட்டங்களின் பட்டியல்

வட இந்திய மாநிலமான ஹிமாச்சலப் பிரதேசம் 12 மாவட்டங்களாகப் பிரிக்கப்பட்டுள்ளது.

## மாவட்டங்கள்

## மேற்கோள்கள்

பகுப்பு:இமாச்சலப் பிரதேசம்
பட்டியல்
ஜெகதீஷ் சரண் வர்மா

**நீதியரசர்** **ஜெகதீஷ் சரண் வர்மா** அல்லது **ஜெ. எஸ். வர்மா** (**Jagdish Sharan Verma**) (18 சனவரி 1933 – 22 ஏப்ரல் 2013) இந்திய உச்ச நீதிமன்றத்தில் 27வது தலைமை நீதிபதியாக 25 மார்ச் 1997 முதல் 18 சனவரி 1998 முடிய பணியாற்றி ஓய்வு பெற்றவர். பின்னர் தேசிய மனித உரிமை ஆணையத்தின் தலைவராக 1999 முதல் 2003 முடிய பணியாற்றினார். கர்நாடகா முதல் பொம்மை வழக்கில், இந்திய அரசியலமைப்புச் சட்டப் பிரிவு 356ன் கீழ் மாநில அரசுகளை கலைப்பது குறித்து விரிவான தீர்ப்பு வழங்கினார்.இவரது தீர்ப்பால் இந்திய அரசு, மாநில அரசுகளை தன்னிச்சையாக கலைக்க இயலாமல் போயிற்று. 

இவர் 2012 தில்லி கும்பல் பாலியல் வல்லுறவு வழக்கிற்குப் பின்னர் குற்றவியல் சட்டங்களில் செய்யப்பட வேண்டிய திருத்தங்கள் குறித்து இந்திய அரசுக்கு 2013ஆம் ஆண்டில் மூன்று நபர்கள் கொண்ட வர்மா ஆணையம் பரிந்துரை செய்தது.
 

## வர்மா ஆணையம்
 
இராஜீவ் காந்தி படுகொலை வழக்கில், முன்னாள் இந்தியப் பிரதமர் இராஜீவ் காந்திக்கு வழங்கப்பட்ட பாதுகாப்புகளில் ஏற்பட்ட குறைபாடுகளை விசாரணை செய்தவற்கும், இனிவரும் காலங்களில் இந்திய அரசு குறிப்பிடும் மிகமிக முக்கிய நபர்களின் பாதுகாப்பை எவ்வாறு வலுப்படுத்துவது என்பது குறித்து அரசுக்கு பரிந்துரை செய்யவும் நீதியரசர் ஜெகதீஷ் சரண் வர்மா தலைமையில் ஆணையம் அமைக்கப்பட்டது. 

### வர்மா ஆணயத்தின் கருத்துக்கள்
தமிழீழ விடுதலைப் புலிகளின் மனிதப் பெண்வெடிகுண்டும்,  கொலையாளியுமான **தனு** எனும் தேன் மொழி இராசரத்தினத்தை, இராஜீவ் காந்தியிடமிருந்து குறைந்த பட்சம் 10 முதல் 30 அடி தொலைவிற்கு அகற்றி வைத்திருப்பின்  இராஜீவ் காந்தி கொலையே நடந்திருக்காது என்றும் வர்மா ஆணையம் கருத்து தெரிவித்தது. 

இராஜீவ் காந்தியை பார்க்க வந்த பெண்களை பாதுகாப்புப் பணியாளர்களால் அரிதாகவே சோதனை செய்ததையும், இராஜீவ் கொலையாளி [தனு] மாலையுடன் உள்ளே நுழைந்து இராஜீவைத் தடையின்றி அடைந்ததையும் புகைப்படங்கள் காட்டுகிறது என்றும், அவள் தன்னையும் ராஜீவையும் வெடிக்கச் செய்ய முற்பட்டதால் ஒட்டுமொத்த பாதுகாப்பு அமைப்பும் சரிந்தது என்றும் வர்மா ஆணையம் கருத்து தெரிவித்தது.

இராஜீவின் பாதுகாப்புத் தேவைகளின் கவனம் செலுத்தாத [இந்திய தேசிய காங்கிரசு கட்சியின் தமிழ்நாடு மாநிலத் தலைவர் வாழப்பாடி ராமமூர்த்தி, மரகதம் சந்திரசேகர் உள்ளிட்ட காங்கிரஸ் தலைவர்களின் பிடியில் இராஜீவ் சிக்கியதாகவும் வர்மா குற்றம் சாட்டியுள்ளார். "தங்கள் தேர்தல் வாய்ப்புகளை மேம்படுத்துவதற்காக மட்டுமே ராஜீவ் காந்தியின் வருகையைப் பயன்படுத்துவது மட்டுமே அவர்களின் அணுகுமுறையாக இருந்தது என்றும் கருத்து தெரிவித்தார். ஆனால் வரமா ஆணையத்தின் அறிக்கையை இந்திய அரசு அதிகாரப்பூர்வமாக இதுவரை வெளியிடவில்லை.
## இதனையும் காண்க
* ஜெயின் ஆணையம்
* பல்நோக்கு ஒழுங்குநடவடிக்கை கண்காணிப்பு ஆணையம்
## மேற்கோள்கள்

## வெளி இணைப்புகள்
* Brief biography at Supreme Court of India
* Justice Verma Commission Report on the Delhi Gangrape incident

பகுப்பு:சத்னா மாவட்ட நபர்கள்
பகுப்பு:ராஜீவ் காந்தி படுகொலை
இந்தியாவின் மலை மாநிலங்கள்

**இந்தியாவின் மலை மாநிலங்கள்** (*Hill States of India*) என்பது  பிரித்தானிய இந்தியப் பேரரசின் வடக்கு எல்லைப் பகுதிகளில் அமைந்திருந்த சமஸ்தானங்கள் ஆகும்.

## வரலாறு
 
குடியேற்ற காலத்தில், பஞ்சாப் மாகாணத்துடன் நேரடி உறவில் இருந்த சமஸ்தானங்களின் இரண்டு குழுக்கள், இரண்டு போர்கள் மற்றும் எழுச்சியின் பின்னணியில், முன்னாள் முகலாயப் பேரரசின் பெரும்பகுதியை விட பின்னர் பிரித்தானிய இந்தியப் பேரரசின் ஒரு பகுதியாக மாறியது.

அதன் சமஸ்தான ஆட்சியாளர்களுக்கு **மலை ராஜாக்கள்** என்ற முறைசாரா சொல் உருவாக்கப்பட்டது. ராஜ்கர் ராவத் போன்ற பிற பூர்வீக மலைநாட்டு இளவரசர்களுக்கு இது பொருந்தாது.

பிரித்தானிய இந்தியாவின் சுதந்திரம் மற்றும் பிளவுக்குப் பிறகு, மலை மாநிலங்கள் [இந்திய ஒன்றிய]த்துடன்  இணைந்தன. பின்னர் அவை [[இந்தியாவின் அங்கமான மாநிலங்களான பஞ்சாப், [அரியானா மற்றும் இமாச்சலப் பிரதேசங்களுக்கு இடையில் பிரிக்கப்பட்டன.

### சிம்லா மலைகள்
link=//upload.wikimedia.org/wikipedia/commons/thumb/1/1f/Chamba_Kangra_Bilaspur_Mandi_Kulu_1911.jpeg/220px-Chamba_Kangra_Bilaspur_Mandi_Kulu_1911.jpeg|thumb| சில மலை மாநிலங்களின் வரைபடம், 1911
மேற்கு இமயமலையின் முன்பகுதிகளில் உள்ள 28 சமஸ்தானங்கள் (நிலப்பிரபுத்துவ இளவரசர்கள் மற்றும் ஜைல்தார்கள் உட்பட) சிம்லாவின் பெயரால் சிம்லா **மலை மாநிலங்கள்** என்று பெயரிடப்பட்டது.  இந்த மாநிலங்கள் முக்கியமாக இந்து ராஜ்புத்திரர்களால் ஆளப்பட்டன.  

## சான்றுகள்

## வெளிப்புற இணைப்புகள்
* Indian Princely States website
* Punjab State Gazetteer [then Punjab was much larger], vol. VIII, *Gazetteer of the Simla Hill States 1910*
* Himachal Pradesh State's official website and various links therefrom (click on map or names) to official sites of the state's districts
பகுப்பு:அரியானாவின் வரலாறு
பகுப்பு:பஞ்சாபின் வரலாறு
பகுப்பு:இமாச்சலப் பிரதேச வரலாறு
திருச்செந்துறை

**திருச்செந்துறை** (Tiruchendurai) என்பது தமிழ்நாட்டின் திருச்சிராப்பள்ளி மாவட்டம், திருவரங்கம் வட்டம், அந்தநல்லூர் ஊராட்சி ஒன்றியம், திருச்செந்துறை ஊராட்சியில் உள்ள மூன்று கிராமங்களில் ஒன்றாகும்.  இக்கிராமம் திருச்சிராப்பள்ளிக்கு மேற்கே 14 கிலோ மீட்டர் தொலைவிலும் , முக்கொம்பு அருகே காவேரி ஆற்றின் தெற்கு கரையில் உள்ளது. இக்கிராமத்தில் 390 ஏக்கரில் மூன்று போகம் நெல் விளையும் வயல்கள் உள்ளன.

திருச்செந்துறை கிராமத்தில் **[[திருச்செந்துறை சந்திரசேகரர் கோயில்]]** மற்றும் **ரங்கநாதர் மண்டபம்** அமைந்துள்ளது. இதன் அஞ்சல் சுட்டு எண் 639101 ஆகும். இக்கிராமம் திருவரங்கம் சட்டமன்றத் தொகுதிக்கும், திருச்சிராப்பள்ளி மக்களவைத் தொகுதிக்கும் உட்பட்டது.

## சர்ச்சை
செப்டம்பர், 2022-ஆம் ஆண்டின் துவக்கத்தில் இக்கிராமத்தைச் சேர்ந்த அனைத்து நிலமும் தமிழ்நாடு வக்பு வாரியத்திற்கு உரிமையானது என தமிழ்நாடு அரசின் பத்திரப் பதிவு துறை அறிவித்தது. இதனால் திருச்செந்துறை  கிராமத்தின் விளைநிலம், காலிமனை மற்றும் வீட்டு உரிமையாளர்கள் மனதளவில் பெரிதும் பாதிக்கப்பட்டுள்ளனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 652 வீடுகள் கொண்ட திருச்செந்துறை கிராமத்தின் மொத்த மக்கள் தொகை 2,418 ஆகும். இதில் ஆண்கள் 1,192 மற்றும் பெண்கள் 1,226 ஆகவுள்ளனர். சராசரி எழுத்தறிவு 81.27%  ஆகும். 

## திருச்செந்துறை கிராம நில உரிமை சர்ச்சைகள்
390 ஏக்கர் விளைநிலம் கொண்ட திருச்செந்துறை கிராமத்தைச் சேர்ந்த ஒருவர், செப்டம்பர் 2022 துவக்கத்தில், தனது விளைநிலத்தை மற்றொருவருக்கு கிரய ஆவணம் மூலம் விற்பதை பதிவு செய்ய, பத்திரப் பதிவுத் துறை அலுவலகம் சென்ற போது,  சார்-பதிவாளர் நிலத்தை விற்பது குறித்து தமிழ்நாடு வக்பு வாரியத்திடமிருந்து தடையில்லாச் சான்று பெற்று வருமாறு பணித்தார். விற்பனை செய்யப்படும் நிலம் தனது பெயரில் பட்டா, சிட்டா, அடங்கள் போன்ற வருவாய்த் துறையின் ஆவணங்கள் மற்றும் நில உரிமைப் பத்திரம் தன்னிடம் உள்ள போது, ஏன் மற்றவரிடம் தடையில்லாச் சான்று பெற வேண்டும் எனத்திருப்பி கேட்டபோது, பத்திரப் பதிவு சார்-பதிவாளர், தமிழ்நாடு வக்பு வாரியத்திடமிருந்து தங்களுக்கு தடையில்லா சான்று பெற்றவர்களுக்கே கிரய ஆவணங்களை பதிவு செய்ய வேண்டும் எனக் கடிதம் வரப்பெற்றதால் இந்த திடீர் நடைமுறை துவக்கப்பட்டுள்ளது எனக்கூறி, நிலக் கிரய விற்பனை பத்திரத்தை பதிவு செய்ய மறுத்தார்.

15 செப்டம்பர் 2022 அன்று திருவரங்கம் வருவாய் கோட்டாச்சியர் தலைமையில் வக்பு வாரிய அதிகாரி மற்றும் பொது மக்கள் கலந்து கொண்ட கூட்டத்தில் தமிழ்நாடு வக்பு வாரியத்தின்  தடையில்லாச் சான்று பெறாமலேயே தற்காலிக அடிப்படையில் இக்கிராமத்தின் நிலங்களை  விற்பனை செய்யலாம் என அறிவிக்கப்பட்டது.

மேலும் மாவட்ட ஆட்சியர் இப்பிரச்சனை குறித்து பதிவுத் துறை தலைவரின் கவனத்திற்கு எடுத்துச் சென்று விசாரணை நடத்தி பிரச்சனை  நிரந்தரமாக முடித்து வைப்பதாக பொதுமக்களிடம் உறுதியளித்தார்.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
தபன் குமார் பிரதான்

thumb|தபன் குமார் பிரதான்
**தபன் குமார் பிரதான்**  (*Tapan Kumar Pradhan*) (பிறப்பு 1972) ஒடிசாவைச் சேர்ந்த ஒரு இந்திய கவிஞர், எழுத்தாளர் மற்றும் மொழிபெயர்ப்பாளர் ஆவார். 2007 ஆம் ஆண்டு கவிதைக்கான சாகித்ய அகாதமியின் பொன்விழா இந்திய இலக்கிய மொழிபெயர்ப்புப் பரிசில் இரண்டாம் இடத்தைப் பெற்ற "காலஹண்டி" (Kalahandi) என்ற கவிதைத் தொகுப்பிற்காக அவர் மிகவும் பிரபலமானவர். அவரது மற்ற படைப்புகளில் "சமன்பாடு" (Equation), "நான், அவள் மற்றும் கடல்" (I, She and the Sea), *புத்தர் சிரித்தார்* (Buddha Smiled) "விண்ட் இன் த ஆஃப்டர்நூன்" மற்றும் "டான்ஸ் ஆஃப் ஷிவா" ஆகியவை அடங்கும்.

## மேற்கோள்கள்

பகுப்பு:இந்தியக் கவிஞர்கள்
பகுப்பு:ஒடிசா கவிஞர்கள்